
VILJANDI LINNAVOLIKOGU

OTSUS

24. september 2026   nr 

Viljandi Linnavolikogu haridus-, kultuuri- ja
spordikomisjoni esimehe ja aseesimehe valimine


Kohaliku omavalitsuse korralduse seaduse § 22 lõike 1 punkti 20, § 47 lõigete 1, 11, 12 ja Viljandi linna põhimääruse § 9 lõike alusel ning arvestades asjaolu, et Külliki Asu elukoht ei ole rahvastikuregistri andmetel enam Viljandi linnas, Viljandi Linnavolikogu

o t s u s t a b:

1. Kinnitada Viljandi Linnavolikogu haridus-, kultuuri- ja spordikomisjoni esimehe ja aseesimehe valimise salajase hääletamise tulemused.

2. Lugeda valituks haridus-, kultuuri- ja spordikomisjoni esimeheks___________________ ja aseesimeheks_________________.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.


(allkirjastatud digitaalselt)
Helir-Valdor Seeder
linnavolikogu esimees


Koostaja(d): Ene Rink
Esitatud: 15.09.2026
Esitaja: Viljandi linna valimiskomisjon	Ettekandja: Helir-Valdor Seeder
Lk arv: 2
Hääletamine: poolthäälteenamus

Seletuskiri
Viljandi Linnavolikogu haridus-, kultuuri- ja spordikomisjoni
esimehe ja aseesimehe valimine


Kohaliku omavalitsuse korralduse seaduse (edaspidi KOKS) § 22 lõike 1 punkti 20 kohaselt kuulub volikogu ainupädevusse volikogu poolt moodustatud alatiste komisjonide esimeeste ja aseesimeeste valimine volikogu liikmete hulgast.

Sama seaduse § 45 lõike 3 kohaselt toimuvad isikuvalimised salajase hääletamise teel. Viljandi linna põhimääruse § 9 lõige 1 näeb ette, et volikogu komisjoni esimees ja aseesimees valitakse volikogu liikmete hulgast salajase hääletamise teel volikogu poolthäälteenamusega.

KOKSi § 47 kohaselt võib volikogu moodustada nii alatisi kui ka ajutisi komisjone. Komisjonide esimehed ja aseesimehed tuleb valida volikogu liikmete hulgast. Igal volikogu liikmel on õigus kuuluda vähemalt ühte komisjoni. Teised komisjoni liikmed kinnitatakse komisjoni esimehe ettepanekul. Komisjoni esimees ja aseesimees või aseesimehed valitakse üheaegselt salajasel hääletusel. Volikogu liikmel on üks hääl. Komisjoni esimeheks saab kõige rohkem hääli kogunud kandidaat. Komisjoni aseesimeheks saab häältearvult teiseks jäänud kandidaat. Kui komisjonile valitakse mitu aseesimeest, saavad aseesimeesteks nii mitu häältearvult enim hääli kogunud kandidaadile järgnenud kandidaati, kui mitu aseesimeest valiti.


(allkirjastatud digitaalselt)
Ene Rink 
Viljandi linnasekretär ja Viljandi linna valimiskomisjoni esimees

